Juha Nurminen

Juha Matti Nurminen (s. 28. huhtikuuta 1946 Helsinki) on suomalainen yrittäjä ja merenkulkuneuvos. Hän on neljännen polven perheyrittäjä. John Nurminen Oy:n juuret juontavat Raumalle, jossa yhtiö perustettiin vuonna 1886. Juha Nurmisen sydäntä lähellä ovat merikulttuuri ja Itämeren suojelu. Mieluisia harrastuksia ovat merenkulun ja kartografian historia, vedenalainen valokuvaus, eräretkeily, veneily ja perinnerakentaminen. Ylioppilaaksi Nurminen kirjoitti Suomalaisesta yhteiskoulusta (SYK) 1965, jonka jälkeen hän suoritti varusmiespalveluksensa merivoimissa 1965–1966. Reserviläisenä hän on osallistunut aktiivisesti maanpuolustustyöhön eri tehtävissä merivoimissa ja myöhemmin Pääesikunnassa. Sotilasarvoltaan Nurminen on komentajakapteeni. Akateemiselta koulutukseltaan Nurminen on kauppatieteiden maisteri (Helsingin Kauppakorkeakoulu, 1972). ==Työelämä== Juha Nurminen on toiminut John Nurminen Oy:ssä useissa työtehtävissä 1969–1997. Hallituksen puheenjohtajaksi hän siirtyi yrityksen toimitusjohtajan työstä vuonna 1997. Nykyään hän on John Nurminen Oy:n hallituksen jäsen. Nurminen Logistics Oyj eriytettiin John Nurminen Oy:stä 2008. Juha Nurminen toimi uuden yrityksen hallituksen puheenjohtajana vuoteen 2010. Nykyään hän on hallituksen jäsen. ==Luottamustoimet ja jäsenyydet== ===Luottamustoimet=== * 1992– John Nurmisen Säätiön perustaja ja hallituksen puheenjohtaja. * 1993–1998 Suomen Meripelastusseura ry, hallituksen jäsen. * 1997–2002 Sinisen Reservin SäätiöSinisen Reservin Säätiön nimi muutettiin 2015 Meripuolustussäätiöksi, neuvottelukunnan jäsen. * 1998– Suomen Meripelastusseura ry, neuvottelukunnan jäsen. * 2002– Meripuolustussäätiö, valtuuskunnan jäsen. ===Jäsenyydet=== * Suomen Meripelastusseura ry. * Merenkävijät ry * Helsingin Metsänkävijät ry * Merisukeltajat ==John Nurmisen Säätiö== John Nurmisen Säätiö on perustettu vuonna 1992 Juha Nurmisen aloitteesta vaalimaan suomalaisen merenkulun ja merihistorian kulttuuriperintöä. Säätiö laajensi toimintaansa ympäristönsuojeluun 2004 Juha Nurmisen lahjoitusten turvin. Tällöin säätiö käynnisti toisena toimintalinjanaan ”Puhdas Itämeri” -hankkeet. Itämeren suojeluprojektien rinnalla säätiö vaalii merikulttuuria julkaisemalla kirjoja, järjestämällä ja keskustelutilaisuuksia ja tuottamalla näyttelyitä sekä fyysisesti että virtuaalisesti Digimuseo-palvelussa. Säätiö on Itämeripäivän alullepanija. == Teokset == Juha Nurminen on 1990-luvulta alkaen päätoimittanut monia John Nurmisen Säätiön kustantamia merellistä kulttuuria ja historiaa käsitteleviä teoksia. Hän on myös itse kirjoittanut lukuisiin säätiön julkaisemiin suurelle yleisölle suunnattuihin korkealaatuisiin tietoteoksiin, jotka käsittelevät navigoinnin, merenkulun, meritaiteen ja kartografian historiaa. Monet Juha Nurmisen päätoimittamat teokset ovat olleet myynti- ja arvostelumenestyksiä ja niitä on käännetty useille kielille. * * . * }. * . Juha Nurminen on ollut päätoimittajana seuraavissa teoksissa: * Meritie. * Koillisväylä. * Mare Balticum. * Ultima Thule. * Norsusta nautilukseen. * Juha Nurminen collection of world maps. * . ==Arvonimi ja kunniamerkit== * Merenkulkuneuvos 2010 * Suomen Leijonan komentajamerkki 1997 * Sotilasansiomitali 2009 * Kultainen Helsinki-mitali 2011 * Pyhän Karitsan ritarikunnan komentajamerkki 1999 * Sinisen reservin ansioristi 2005 ==Palkinnot ja tunnustukset== * 2017 Vuoden sykkiläinen Vuoden sykkiläisen valitsee Helsingin Suomalaisen Yhteiskoulun Alumniyhdistys SYKE ry. * 2016 Royal Geographical Societyn Fordham Award -palkinto karttojen kulttuurihistoriaan liittyvästä tutkimus- ja kirjoitustyöstä The Royal Geographical Society myöntää tunnustuksen vuosittain poikkeuksellisen arvokkaasta toiminnasta maantieteen saralla. * 2010 Vuoden Liikemies ”Tämän vuotisella (2010) valinnallaan Suomen Liikemies-Yhdistys haluaa erityisesti nostaa esiin tehtävissään menestyneen liikemiehen, joka haluaa tarjota oman tietotaitonsa sekä laajat yhteiskunnalliset ja liike-elämän verkostonsa edistämään ympäristön hyvinvointia. Juha Nurmisen pyyteetön tapa toimia arkipäivän työtehtävien ohella kansalaisten elämänlaadun edistämiseksi on erinomainen esimerkki kaikille menestyneille liikemiehille.”. * 2009 Sukeltaja-Kilta ry:n kunniajäsen nro 2 Sukeltaja-Killan kunniajäsen nro 1 on Jacques Cousteau . * 2009 Pietarin kaupungin kunniadiplomi 2009 Pietarin kaupunki myönsi Juha Nurmiselle kunniadiplomin vuosien ansiokkaasta yhteistyöstä Pietarin kaupungin vesilaitoksen kanssa Itämeren suojelemiseksi. * 2008 Tiedonjulkistamisen elämäntyöpalkinto perusteena Itämeren historiaa, kulttuuria ja ympäristön tilaa koskevan tiedon merkittävänä lisääjänä . * 2005 Vuoden mainetekoVuoden maineteko jaetaan tunnustuksena henkilölle, joka kuluneen vuoden aikana on kunnostautunut suomalaisille tärkeässä asiassa. Vuoden maineteko -tunnustuksen myöntävät Harvardin, IMD:n, INSEAD:n, LSE:n ja LBS:n alumniyhdistykset. == Lähteet == ==Aiheesta muualla== * * * * * * * * * Luokka:Suomalaiset liikemiehet Luokka:Vuonna 1946 syntyneet Luokka:Elävät henkilöt